recursal/SuperWikiNEXT-32B huggingface dataset:
**Alppihiihdon maailmancup 1988–1989** oli historian 23. alppihiihdon maailmancup -kausi.

Loppupisteet
------------

### Miehet

#### Kokonaiskilpailu

| Sij. |  | Pisteet |
| --- | --- | --- |
| 1. | Luxemburg Marc Girardelli | 407 |
| 2. | Sveitsi Pirmin Zurbriggen | 309 |
| 3. | Italia Alberto Tomba | 189 |
| 4. | Norja Ole Kristian Furuseth | 188 |
| 5. | Länsi-Saksa Markus Wasmeier | 166 |
| 6. | Itävalta Rudolf Nierlich | 144 |
|

### Naiset

#### Kokonaiskilpailu

| Sij. |  | Pisteet |
| --- | --- | --- |
| 1. | Sveitsi Vreni Schneider | 376 |
| 2. | Sveitsi Maria Walliser | 261 |
| 3. | Sveitsi Michela Figini | 242 |
| 4. | Ranska Carole Merle | 206 |
| 5. | Itävalta Anita Wachter | 157 |
| 6. | Jugoslavia Mateja Svet | 154 |
|

Lähteet
-------

* Siukonen, Markku & Ahola, Matti: *Urheilun vuosikirja 11*, s. 201–202. Sporttikustannus Oy, 1990. ISBN 951-8920-10-9.

  

AlppihiihtoAlppihiihdon maailmancupit
67 | 68 | 68–69 | 69–70 | 70–71 | 71–72 | 72–73 | 73–74 | 74–75 | 75–76 | 76–77 | 77–78 | 78-79 | 79–80 | 80–81 | 81–82 | 82–83 | 83–84 | 84–85 | 85–86 | 86–87 | 87–88 | 88–89 | 89–90 | 90–91 | 91–92 | 92–93 | 93–94 | 94–95 | 95–96 | 96–97 | 97–98 | 98–99 | 99–00 | 00–01 | 01–02 | 02–03 | 03–04 | 04–05 | 05–06 | 06–07 | 07–08 | 08–09 | 09–10 | 10–11 | 11–12 | 12–13 | 13–14 | 14–15 | 15–16 | 16–17 | 17–18 | 18–19 | 19–20 | 20–21 | 21–22 | 22–23
Johan Jakob Nordström
**Johan Jakob Nordström** (20. joulukuuta 1801 Turku – 17. toukokuuta 1874 Tukholma) oli suomenruotsalainen juristi, professori ja arkistonhoitaja.

Nordströmin vanhemmat olivat sorvari Matti Nordström ja Katariina Holmberg ja hänen puolisonsa vuodesta 1829 Anna Kristiana Synnerberg, valtioneuvos Erik Johan Synnerbergin tytär. Nordström kävi Turun katedraalikoulun, tuli ylioppilaaksi 1818, ja valmistui filosofian kandidaatiksi 1822 ja filosofian tohtoriksi 1823. Tuomarin tutkinnon hän suoritti 1824 ja lainopin kandidaatin tutkinnon 1825. Seuraavana vuonna hänestä tuli ylimääräinen konsistorin amanuenssi ja auskultantti Turun hovioikeuteen. Vuonna 1827 hänestä tuli talous- ja kauppalain apulaisopettaja Helsingin yliopistoon ja 1828 kansain-, talous- ja valtio-oikeuden ja kansantalouden apulaisopettaja. Nordström hoiti kansantalouden professorin virkaa 1828–1829 ja 1832–1833. Lainopin lisensiaattitutkinnon hän suoritti 1829, lainopin tohtoriksi hänet vihittiin 1840 ja jo aiemmin hoitamaansa professorin tehtävään hänet nimitettiin 1834. Hän hoiti tätä tehtävää vuoteen 1846 asti, jolloin hän siirtyi Ruotsin valtionarkiston pääjohtajaksi. Tässä virassa Nordström oli kuolemaansa asti. Ruotsin valtiopäivien ensimmäisen kamarin jäsen hän oli 1867–1874.

Nordström kirjoitti vuonna 1834 *Helsingfors Morgonbland* -lehteen juttusarjan, joka julkaistiin myös erillisenä kirjasena ja oli tavallaan ensimmäinen Suomen asukkaille tarkoitettu Tallinnan-opas.

Lähteet
-------

1. ↑  Johan Jakob Nordström Svenskt biografiskt lexikon, Riksarkivet. Viitattu 4.1.2023.
2. 1 2  Blomstedt, Kaarlo, ym. (toim.): *Kansallinen elämäkerrasto, IV osa: Malmström, K. R.–R.*, s. 221–225. Porvoo: Werner Söderström Osakeyhtiö, 1932.
3. ↑  Johan Jakob Nordström *Estofilia*.  2018. Tallinna:  Suomen suurlähetystö. Viitattu 4.5.2018. (viroksi) (suomeksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Suomi (KANTO)
* Ruotsi
* Vatikaani

 |
|  |
| Henkilöt | 
* Kansallisbiografia
* Biografiskt Lexikon
* Uppslagsverket Finland
* Biografiasampo
* Ylioppilasmatrikkeli 1640–1852

 |

 |
**Johan August Gottlieb Hymander** (19. lokakuuta 1831 Luopioinen – 7. kesäkuuta 1896 Helsinki) oli suomalainen kirkkomuusikko, pedagogi ja säveltäjä. Hän opiskeli Helsingin yliopistossa teologiaa kaksi vuotta, mutta keskeytti opintonsa, koska katsoi itsensä sopimattomaksi papin virkaan. Hymander työskenteli Helsingin Nikolainkirkon kanttorina 1861–1896 ja toimi myös kirkon urkurina vuosina 1868–1870 sekä kirkkolaulun opettajana Helsingin yliopiston teologisessa tiedekunnassa 1878–1896. Vuosina 1867–1872 hän toimi myös yliopiston voimistelunopettajana. Hymander julkaisi messusävelmiä sekä sanoitti ja sävelsi hengellisiä lauluja ja virsiä. Hän on kirjoittanut virren numero on 265 Suomen evankelis-luterilaisen kirkon virsikirjassa. Hymander on myös suomentanut tai muokannut virret 71, 85, 123, 274, 336 ja 611. Vuonna 1868 hän laati ehdotuksen koraalikirjojen uudistamiseksi.

Johan Hymanderin lapsia olivat pianopedagogi Ingeborg Hymander ja urkujenrakentaja Josef Hymander (1882–1954).

Sävellyksiä
-----------

* *Suomalainen messu,* 1859
* *Svenska mässan,* 1859
* *Siionin kantele,* 1874
* *Sions harpa,* 1874
* *Matkalauluja,* 1874, Lähetysseurakunnan laulukirjassa
* *Suomalainen ja ruotsalainen messu,* 1878
* *Virsi-Kantele tahi Nuotisto,* 1892

Lähteet
-------

1. 1 2  *Otavan iso musiikkitietosanakirja,* Otava 1976–1979, ISBN 951-1-02380-2.
2. ↑  *Tietosanakirja,* Tietosanakirja-osakeyhtiö 1909–1919.
3. ↑  T. I. Haapalainen et al.:*Virsitieto,* Kirjapaja 1988, ISBN 951-621-823-7, sivut 245–246.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* Ylioppilasmatrikkeli 1853–1899

 |

 |
**Alppihiihdon maailmancup 1982–1983** oli historian 17. alppihiihdon maailmancup -kausi.

Loppupisteet
------------

### Miehet

#### Kokonaiskilpailu

| Sij. |  | Pisteet |
| --- | --- | --- |
| 1. | Yhdysvallat Phil Mahre | 285 |
| 2. | Ruotsi Ingemar Stenmark | 218 |
| 3. | Liechtenstein Andreas Wenzel | 177 |
|

### Naiset

#### Kokonaiskilpailu

| Sij. |  | Pisteet |
| --- | --- | --- |
| 1. | Yhdysvallat Tamara McKinney | 225 |
| 2. | Liechtenstein Hanni Wenzel | 193 |
| 3. | Sveitsi Erika Hess | 192 |
|

Lähteet
-------

* Siukonen, Markku & Ahola, Matti: *Urheilun vuosikirja 5*, s. 251. Oy Scandia Kirjat Ab, 1983. ISBN 951-9466-36-3.

  

AlppihiihtoAlppihiihdon maailmancupit
67 | 68 | 68–69 | 69–70 | 70–71 | 71–72 | 72–73 | 73–74 | 74–75 | 75–76 | 76–77 | 77–78 | 78-79 | 79–80 | 80–81 | 81–82 | 82–83 | 83–84 | 84–85 | 85–86 | 86–87 | 87–88 | 88–89 | 89–90 | 90–91 | 91–92 | 92–93 | 93–94 | 94–95 | 95–96 | 96–97 | 97–98 | 98–99 | 99–00 | 00–01 | 01–02 | 02–03 | 03–04 | 04–05 | 05–06 | 06–07 | 07–08 | 08–09 | 09–10 | 10–11 | 11–12 | 12–13 | 13–14 | 14–15 | 15–16 | 16–17 | 17–18 | 18–19 | 19–20 | 20–21 | 21–22 | 22–23
**Charlie Otto Puth Jr.** (s. 2. joulukuuta 1991 Rumson, New Jersey, Yhdysvallat) on yhdysvaltalainen laulaja. Puth aloitti musiikkiuransa YouTube-videopalvelussa, jonne hän latasi videoita itsestään laulamassa kappaleiden cover-versioita. Siellä hänet huomasi talk show -juontaja Ellen DeGeneres, joka kiinnitti hänet omaan levy-yhtiöönsä vuonna 2011. Vuonna 2015 Puth solmi levytyssopimuksen Atlantic Recordsin kanssa, jonka kautta hän julkaisi tammikuussa 2016 esikoisalbuminsa *Nine Track Mind*.

Puth nousi suuren yleisön tietoisuuteen *Fast & Furious 7* -elokuvan kappaleella "See You Again", jossa Puth esiintyy vierailevana artistina Wiz Khalifan rinnalla. Kappale tehtiin edesmenneen elokuvatähden Paul Walkerin muistolle, ja se julkaistiin singlenä 17. maaliskuuta 2015. Kappale nousi listaykköseksi Yhdysvalloissa ja useissa muissa maissa, mukaan lukien Suomessa. Myös Puthin muut singlet, esikoisalbumilta julkaistut "Marvin Gaye" yhdessä Meghan Trainorin kanssa, "One Call Away" sekä Selena Gomezin kanssa levytetty "We Don't Talk Anymore" olivat listamenestyksiä.*lähde?*

Puthin toinen albumi *Voicenotes* julkaistiin toukokuussa 2018.

Puth kertoi olleensa ihastunut Little Mix -tähti Jade Thirlwalliin.
Puth ja Little mix teki yhdessä kappaletta Oops ja esittivät sen yhdessä X Factorissa 2016.
Thirlwall seurusteli siihen aikaan The Struts -yhtyeen Jed Elliotin kanssa. Puthille ja Thirlwalille ei sen vuoksi kehittynyt suhdetta.

Diskografia
-----------

| Vuosi | Albumin julkaisutiedot | Singlet |
| --- | --- | --- |
| 2016 | ***Nine Track Mind**** Julkaistu: 29. tammikuuta 2016
* Levy-yhtiö: Atlantic
* Formaatit: CD / digitaalinen
 | 1. "Marvin Gaye"
2. "One Call Away"
3. "We Don't Talk Anymore"
4. "Dangerously"
 |
| 2018 | ***Voicenotes*** | 1. "Attention"
2. "How Long"
3. "Done for Me"
4. "The Way I Am"
 |

Lähteet
-------

1. ↑  Charlie Puth *Billboard.fi*. WEeb Archive.  Arkistoitu 9.3.2016. Viitattu 4.3.2016. (englanniksi)
2. ↑  Suomen virallinen lista *Ifpi.fi*.  Arkistoitu 21.4.2016. Viitattu 5.4.2016.

Aiheesta muualla
----------------

* Kotisivut (englanniksi)
* Charlie Puth Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Korea

 |
|  |
| Taiteenala | 
* Grammy Awards
* MusicBrainz

 |

 |
**Kéniéba** on maalaiskunta, sen keskuskylä ja Kéniéban piirin hallinnollinen keskus Kayesin alueella Malissa. Se sijaitsee lähellä Senegalin rajaa 250 kilometriä Kayesista etelään. Kunnassa on 35 700 ja kylässä 11 700 asukasta (vuonna 2009).

Kéniéban kunta rajoittuu pohjoisessa Kéniéban piirin Sitakillyn, idässä Bayen, Dombian ja Dabian ja etelässä Faléan kuntiin sekä lännessä Senegaliin. Kunta on pinnanmuodostukseltaan tasankoa, jonka yläpuolella kohoaa Tambaouran kalliorinne. Senegalin rajalla virtaa Faléméjoki. Ilmasto on tyypiltään guinealainen.

Keskuskylän lisäksi kuntaan kuuluu 26 kylää. Asukkaat ovat etupäässä malinkeja ja fulbeja. Lisäksi on jonkin verran bambaroita. Vallitseva uskonto on islam, jonka rinnalla esiintyy myös animismia.

Kéniéban kautta kulkee Bamakosta ja Kitasta Senegaliin johtava maantie RN24. Kylästä on ympärivuotinen tieyhteys Kayesiin ja siellä on myös kaivosyhtiöiden käyttämä pienkoneiden lentokenttä.

Kunnan pääelinkeinot ovat maanviljely, karjanhoito ja perinteisin menetelmin tapahtuva kullankaivu. Tärkeimmät viljelykasvit ovat hirssi, durra, maissi, riisi, fonio ja maapähkinä. Kotieläimiä ovat naudat, lampaat, vuohet ja siipikarja. Lisäksi harjoitetaan kaupankäyntiä ja käsityöammatteja. Keskuskylän palveluihin kuuluvat lyseo, terveyskeskus, piirin poliklinikka sekä vesijohto- ja sähköverkko.

Kéniébassa on hotelli ja muita majoitus- sekä ravintolapalveluita. Matkailijoita houkuttelevat Tambaouran kalliorinne ja alueen kullankaivuperinne.

Lähteet
-------

1. ↑  4ème Recensement Général de la Population et de l’Habitat du Mali (RGPH). Resultats definitifs. Tome 0: Repertoire des villages *instat-mali.org*.  mars 2013.  Arkistoitu 7.1.2017. Viitattu 13.7.2016.
2. ↑  Mali – Région de Kayes: Carte de référence *reliefweb.int*. Viitattu 13.1.2018.
3. 1 2 3  Plan de Sécurite Alimentaire Commune de Kéniéba 2007-2011 *fsg.afre.msu.edu*.  Décembre 2006.  Arkistoitu 21.3.2016. Viitattu 13.7.2016.
4. 1 2 3 4  Monographie du cercle de Kéniéba *developpementlocal-sahel.org*.  Novembre 2014.  Arkistoitu 16.8.2016. Viitattu 13.7.2016.
5. ↑  Velton, Ross: *Mali, second edition*, s. 282. Chalfont St Peter: Bradt Travel Guides, 2007. ISBN 978-1-84162-077-0.
6. ↑  *Le petit futé Mali 2012–2013*, s. 201. Paris: Nouvelles éditions de l’université, 2012. ISBN 978-2-7469-5161-7.
**Ahvenlampi** on saareton metsäjärvi Ilomantsin keskustan kaakkoispuolella Pohjois-Karjalassa. Sen pinta-ala on 34,4 hehtaaria. Etäisyys Joensuusta on 70 kilometriä itään.

Maantiede
---------

Ahvenlammen ulottuvuus lännestä itään on noin 900 metriä. Järvi koostuu läntisestä järvenosasta ja itäisestä järvenosasta. Läntinen osa on noin kaksi kertaa itäistä laajempi. Suurin osa Ahvenlammesta on vähintään kolme metriä ja enintään kymmenen metriä syvä. Vähintään kymmenen metriä syviä alueita on neljä ja niiden yhteispinta-ala on noin puolitoista hehtaaria.

Ahvenlampea reunustaa metsämaa. Pohjoisrannalla on myös suota. Suuri osa ranta-alueesta on kannasta, joka erottaa Ahvenlampea sitä ympäröivistä järvistä. Niistä laajimmat ovat Suuri Tetrijärvi luoteessa, Ravajärvi idässä ja pohjoisessa sekä Särkkäjärvi etelässä. Kannasten kapeimmat kohdat ovat noin 100-metrisiä.

Ahvenlammen vesitilavuus on 1 727 000 kuutiometriä. Järvi on karu ja kirkasvetinen.

Ahvenlampi (04.922.1.057) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9).

Suomessa on 334 vähintään hehtaarin laajuista Ahvenlampea, joista Nuorajärven alueen Ahvenlampi on viidenneksi laajin. Nuorajärven alueella on myös toinen Ahvenlampi (04.922.1.016).

Lähteet
-------

1. 1 2 3 4  Ahvenlampi (sijainti maastokartalla) *Karttapaikka*. Helsinki:  Maanmittauslaitos. Viitattu 4.5.2023.
2. 1 2 3 4 5 6 7 8 9  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 4.5.2023.
3. 1 2 3  Ahvenlampi (04.922.1.057) *Järviwiki*. Suomen ympäristökeskus. Viitattu 4.5.2023.
4. ↑  Nuorajärven alue (04.922) *Järviwiki*. Suomen ympäristökeskus. Viitattu 4.5.2023.
5. ↑  Ahvenlampi Suomen ympäristökeskus. Viitattu 4.5.2023.
**Michael Jerome Oher** (s. 28. toukokuuta 1986 Memphis, Tennessee) on yhdysvaltalainen amerikkalaisen jalkapallon pelaaja, pelipaikaltaan ulompi hyökkäyksen linjamies. Hän on pelannut NFL-liigassa kahdeksan kautta vuosina 2009–2016. Oher ei ole pelannut missään kevään 2017 jälkeen.

Ennen ammattilaisuraansa yliopistojalkapalloa Mississippin yliopistossa pelannut Oher voitti kaudella 2012 Baltimore Ravensin riveissä Super Bowlin.

Elokuva
-------

Oherin vaikeasta nuoruudesta kirjoitetun kirjan pohjalta tehtiin vuonna 2009 elokuva *Elämä pelissä*. Oheria elokuvassa näyttelee Quinton Aaron ja naispääosaa esittänyt Sandra Bullock palkittiin roolisuorituksestaan parhaan naispääosan Oscarilla.

Lähteet
-------

1. 1 2  Michael Oher ESPN. Viitattu 19.9.2013. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat

 |

 |
**Akselin ja Elinan häävalssi** on kapellimestari Heikki Aaltoilan säveltämä hidas valssi, joka on eräs suomalaisten suosikkihäävalsseista. Aaltoila sävelsi kappaleen alun perin taustamusiikiksi Edvin Laineen elokuvaan *Täällä Pohjantähden alla*, joka valmistui vuonna 1968. Valssi soi elokuvassa taustalla tarinan päähenkilöiden Akseli Koskelan ja Elina Kivivuoren hääkohtauksessa sekä uudelleen elokuvan loppukohtauksessa.

Kappale oli alkujaan instrumentaalinen eikä siihen kuulunut sanoitusta. Sellaisena Aaltoila levytti sen oman orkesterinsa kanssa vuonna 1968. Hän suostui kuitenkin myöhemmin kirjoittamaan siihen myös sanat. *Täällä Pohjantähden alla* -elokuvan jatko-osassa, vuonna 1970 valmistuneessa elokuvassa *Akseli ja Elina* kappale kuullaan Erkki Junkkarisen laulamana. Sittemmin kappaleen ovat levyttäneet niin instrumentaalisena kuin laulettunakin useat artistit, muun muassa Tapani Kansa vuonna 1982.

"Akselin ja Elinan häävalssilla" on aloitettu tanssi myös tasavallan presidentin itsenäisyyspäivän vastaanotolla.

*Helsingin Sanomat* pyysi keväällä 2009 lukijoitaan nimeämään oman "onnen laulunsa", ja yli 800 ehdotetun kappaleen joukossa "Akselin ja Elinan häävalssi" oli yksi 35:stä eniten mainintoja saaneesta.

Lähteet
-------

1. 1 2 3  17. Akselin ja Elinan häävalssi *Iltalehti*. Alma Media.  Arkistoitu 29.11.2013. Viitattu 30.11.2013.
2. ↑  Akseli ja Elina (1970): Musiikki Elonet.fi. Viitattu 15.9.2014.
3. ↑  Ervasti, Antti: Akselin ja Elinan häävalssi kutsuu tanssiin *Verkkolehti Kaleva.fi*.  6.12.2008. Kaleva Oy. Viitattu 30.11.2013.
4. ↑  Kotirinta, Pirkko: 35 ehdokasta suomalaiseksi onnen lauluksi.  *Helsingin Sanomat*, 31.5.2009. Artikkelin maksullinen verkkoversio.
5. ↑  Kotirinta, Pirkko: Onni on laulu ja laulaminen.  *Helsingin Sanomat*, 31.5.2009. Artikkelin maksullinen verkkoversio.

Aiheesta muualla
----------------

* Äänitearkiston luettelo Akselin ja Elinan häävalssin levytyksistä (Arkistoitu – Internet Archive)
* Akselin ja Elinan häävalssi Tapani Kansan ja Risto Hiltusen johtaman Viron TV:n ja radion sinfoniaorkesterin esittämänä. Ylen Elävä arkisto. Esitys on vuodelta 1984.
**Akseli Bernhard Lipponen** (30. heinäkuuta 1879 Viipuri – 2. marraskuuta 1932 Helsinki) oli suomalainen toimittaja, hotellin omistaja ja Suomalaisen puolueen puoluesihteeri.

Akseli Lipposen vanhemmat olivat kauppias Mikko Lipponen ja Katrina Sahipakka ja puoliso vuodesta 1913 Tyyne Alfhild Hellstén. Lipponen kävi seitsemän luokkaa lyseota ja työskenteli *Viipurin* toimituksessa 1899–1905. *Uudessa Aurassa* hän oli toimittaja 1906, *Savottaressa* 1907, *Lounais-Hämeessä* 1908 ja *Uudessa Suomettaressa* 1909–1919. Lipponen oli Suomalaisen puolueen puoluesihteeri 1915–1919 ja hän omisti hotellin Viipurissa vuodesta 1919. Vuonna 1927 Lipponen palasi Helsinkiin ja toimi sitten Uusi Suomi-lehden eduskuntatoimittajana. Hänellä oli useita sanomalehtialan luottamustoimia ja hän oli myös muun muassa Helsingin kaupunginvaltuuston jäsen. 

Akseli Lipponen kuoli marraskuussa 1932 53-vuotiaana sydänkohtaukseen.

Akseli Lipponen oli Paavo Lipposen isoisä.

Lähteet
-------

1. 1 2  Kuolleita. *Helsingin Sanomat*, 3.11.1932, s. 1.
2. 1 2  *Aikalaiskirja. Henkilötietoja nykypolven suomalaisista*, s. 284. Helsinki: Tietosanakirja-Osakeyhtiö, 1920.
3. 1 2 3  A. B. Lipponen, Suomen lehdistö : lehdistön ammattilehti, 01.11.1932, nro 11, s. 2, Kansalliskirjaston digitaaliset aineistot
4. ↑  Sanomalehtimiehen kuolema, Uudenmaan Sanomat, 10.12.1932, nro 140, s. 3, Kansalliskirjaston digitaaliset aineistot
5. ↑  AL: Paavo Lipponen muistelee isäänsä – "Monilahjainen, mainio seuramies". *Ilta-Sanomat*, 20.6.2012. (Viitattu 3.10.2020)
**Norman Powell** (s. 25. toukokuuta 1993) on yhdysvaltalainen koripalloilija, joka pelaa heittävänä takamiehenä. Hän edustaa NBA-liigassa pelaavaa Portland Trail Blazersia.

Powell pelasi vuosina 2011–2015 Kalifornian yliopiston (UCLA) joukkueessa. Milwaukee Bucks varasi hänet NBA:han toisella kierroksella vuoden 2015 varaustilaisuudessa mutta myi hänen oikeutensa Toronto Raptorsille.

Ensimmäisellä NBA-kaudellaan 2015–2016 Powell pelasi 49 runkosarjaottelua, joissa hän teki ottelua kohden 5,6 pistettä ja otti 2,3 levypalloa. Runkosarjan viimeisessä ottelussa hän teki 30 pistettä Brooklyn Netsia vastaan. Pudotuspeleissä hän pelasi 18 ottelua, joissa hän teki ottelua kohden 3,8 pistettä ja otti 1,5 levypalloa. Kaudella 2016–2017 Powell pelasi 76 runkosarjaottelua, joissa hän teki ottelua kohden 8,4 pistettä ja otti 2,2 levypalloa. Yhdeksässä pudotuspeliottelussaan hän teki keskimäärin 11,7 pistettä ja otti 3,1 levypalloa. Kaudella 2017–2018 Powell pelasi 70 runkosarjaottelua edelliskautta heikommin tilastolukemin, ja pudotuspeleissäkin peliaika jäi vähille. Kaudella 2018–2019 hän pelasi 60 runkosarjaottelua 8,6 pisteen ja 2,3 levypallon keskiarvolla. Pudotuspeleissä hän pelasi 23 ottelua ja teki niissä keskimäärin 6,5 pistettä ja otti 2,2 levypalloa. Eniten peliaikaa hän sai välierissä Milwaukee Bucksia vastaan ja pelasi neljännessä ottelussa lähes 32,5 minuuttia. Toronto voitti loppuotteluissa Golden State Warriorsin ja vei mestaruuden.

Marraskuussa 2019 Powell teki Orlando Magicia vastaan yhden ottelun piste-ennätyksensä 33 pistettä.

Lähteet
-------

1. 1 2 3  Norman Powell NBA. Viitattu 28.3.2021. (englanniksi)
2. ↑  Helfand, Zach: Norman Powell picked 46th by Milwaukee Bucks, traded to Toronto Raptors *Los Angeles Times*.  25.6.2015. Viitattu 7.2.2020. (englanniksi)
3. 1 2 3  Norman Powell *Basketball Reference*. Viitattu 7.2.2020. (englanniksi)

  

Toronto Raptors – NBA:n mestari 2019
1 Patrick McCaw ·
2 Kawhi Leonard ·
3 OG Anunoby ·
7 Kyle Lowry ·
8 Jordan Loyd ·
9 Serge Ibaka ·
13 Malcolm Miller ·
14 Danny Green ·
15 Eric Moreland ·
17 Jeremy Lin ·  

20 Jodie Meeks ·
23 Fred VanVleet ·
24 Norman Powell ·
25 Chris Boucher ·
33 Marc Gasol ·
43 Pascal Siakam  

Päävalmentaja Nick Nurse   

Apuvalmentajat Nate Bjorkgren · Adrian Griffin · Phil Handy · Eric Khoury · Alex McKechnie · Patrick Mutombo · Jim Sann · Sergio Scariolo
*Tämä artikkeli käsittelee kreikkalaista kirjainta. Lancia Ypsilon on automalli.*

**Ypsilon** (isona kirjaimena **Υ**, pienenä **υ**, kreik. ύψιλον) on kreikkalaisen kirjaimiston 20. kirjain. Sen äännearvo oli alun perin muinaiskreikassa lyhyt [y] tai pitkä [y:], kun taas nykykreikassa se äännetään [i]. Kreikkalaisissa numeroissa ypsilonin lukuarvo on 400.

Latinalaisessa kirjaimistossa ypsilonia vastaa kirjain Y/y ja kyrillisessä kirjaimistossa kirjain Ү/ү. Suomen kieleen ypsilon translitteroidaan muinaiskreikasta *y* tai *ȳ* ja nykykreikasta *y*.

Muoto ja sen historia
---------------------

Ypsilon on kehittynyt foinikialaisen kirjaimiston kirjaimesta  (*vav*) samoin kuin digamma. Ypsilon oli käytössä kaikissa paikallisissa kreikkalaisissa kirjaimistoissa. Sen muoto oli niissä suhteellisen yhtenevä. Yleisimmässä muodossa oli alun perin pystyviiva, josta haarautui ylöspäin osoittanut viiva. Joissakin paikallisissa kirjaimistoissa, kuten Fokiin, Aiginan, Megaran, Aitolian ja Epeiroksen sekä eräiden Vähän-Aasian siirtokuntien kirjaimistoissa, ypsilon muistutti kuitenkin nykyistä V-kirjainta latinalaisessa aakkostossa. Myöhemmin kirjain kehittyi nykyiseen muotoonsa.

Epigrafisissa lähteissä ypsilonista esiintyy muun muassa seuraavanlaisia variantteja:

* 
* 
* 
* 
* 
* 
* 
* 
* 
* 
*

Lähteet
-------

1. 1 2  Kiilunen, Jarmo & Nikki, Nina: *Alfasta oomegaan. Uuden testamentin kreikan tukipaketti*, s. 124–127, 161–162. Suomen eksegeettisen seuran julkaisuja 103. Helsinki: Suomen eksegeettinen seura, 2013. ISBN 978-951-9217-58-1.
2. ↑  Voutiras, E.: "The introduction of the alphabet". Teoksessa Christidis, A.-F. (toim.): *A History of Ancient Greek. From the Beginnings to Late Antiquity*, s. 267. Cambridge University Press, 2007. ISBN 978-0-521-83307-3.
3. ↑  Karali, M.: "Writing systems". Teoksessa Christidis, A.-F. (toim.): *A History of Ancient Greek. From the Beginnings to Late Antiquity*, s. 204–205. Cambridge University Press, 2007. ISBN 978-0-521-83307-3.
4. ↑  Ancient Greek letter forms *Poinikastas*. Centre for the Study of Ancient Documents, University of Oxford. Viitattu 15.12018.

Aiheesta muualla
----------------

* Kuvia tai muita tiedostoja aiheesta **Ypsilon** Wikimedia Commonsissa
Norman Thomas vuonna 1937.
**Norman Thomas** (20. marraskuuta 1884 Marion, Ohio – 19. joulukuuta 1968 Huntington, New York) oli yhdysvaltalainen presbyteeripappi ja sosialistinen poliitikko, joka oli kuusi kertaa Socialist Party of American ehdokkaana presidentinvaaleissa.

Thomas valmistui papiksi New Yorkin Union Theological Seminarysta vuonna 1911. Hän toimi sen jälkeen seurakuntapappina ja setlementtitalon johtajana Manhattanin East Harlemissa, eräässä New Yorkin köyhimmistä kaupunginosista. Ensimmäisen maailmansodan aikana hän ryhtyi pasifistiksi ja liittyi 1918 sosialistipuolueeseen. Samana vuonna hän jätti seurakuntansa ja siirtyi Fellowship of Reconciliation -nimisen rauhanjärjestön sihteeriksi. Vuodesta 1921 Thomas oli vasemmistolaisen *The Nation* -lehden apulaispäätoimittaja. Hän oli myös yksi League for Industrial Democracy -järjestön johtajista 1920-luvulla sekä eräs American Civil Liberties Unionin perustajista.

Thomas oli Socialist Party of American ehdokkaana New Yorkin osavaltion kuvernööriksi 1924, New Yorkin kaupungin pormestariksi 1925 ja 1929 sekä Yhdysvaltain presidentiksi 1928, 1932, 1936, 1940, 1944 ja 1948. Hän arvosteli presidentti Franklin D. Rooseveltin New Deal -politiikkaa, joka hänen mielestään korjasi vain akuutteja taloudellisia ongelmia, mutta laiminlöi moraaliset kysymykset. Vuonna 1935 Thomas irtisanoutui marxilaisten sosialistien hallitsemasta *New Leader* -lehdestä ja tuki uuden *Socialist Call* -lehden perustamista, mikä hajotti sosialistipuolueen rivejä. Hän kuitenkin säilytti asemansa puolueen keulahahmona vielä toisen maailmansodan jälkeiseen aikaan saakka. Thomas vastusti Yhdysvaltain osallistumista myös toiseen maailmansotaan pasifistisen katsomuksensa vuoksi, mikä heikensi hänen suosiotaan. Sodan jälkeen hän toimi kansainvälisissä järjestötehtävissä maailmanrauhan hyväksi.

Lähteet
-------

1. 1 2 3  Norman Thomas (englanniksi) *Encyclopædia Britannica Online Academic Edition*. Viitattu 16.2.2014.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
Jamie Noble vuonna 2003.
**James Gibson** (s. 23. joulukuuta 1976), joka tunnetaan paremmin nimellä **Jamie Noble**, on World Wrestling Entertainmentin Raw-brändissä esiintyvä showpainija. Hänen managereitaan ovat olleet Layla, Nidia ja Leia Meow. Hänen sisääntulomusiikkinsa on WWE:n tekemä "Bawitdaba".

Raw
---

WWE:n vuoden 2008 vaihdossa, Noble siirrettiin Raw-brändiin. Noble yritti tehdä vaikutukseen Laylaan, mutta saikin vain selkäsaunoja itseään suuremmilta vastustajilta. Hän aloittikin pian riidan William Regalin kanssa, joka myös tykkäsi Laylasta. Syyskuun Rawissa, Noble voitti Paul Burchillin matsissa, mutta heti ottelun jälkeen Layla tuli lavalle ja sanoi, että se on ohi ja alkoi seurustelemaan Regalin kanssa.

2009 helmikuun ECW:ssä Noble pyysi ECW:n Theodore Longilta sopimusta, muttei saanut sitä, koska hävisi sinä iltana The Boogeymanille. WWE:n kotisivuilla Noblen profiili siirrettiin ECW:stä takaisin Rawiin.

2009 helmikuun Rawissa Noble joutui leikkaukseen saatuaan petollisen Knox Outin Mike Knoxilta. WWE ilmoitti, ettei vammat olleet vakavia.

2009 marraskuun Rawissa Noble lopetti painiuransa Sheamusin hakattua hänet pahasti. Todellisuudessa hän lopetti uransa aiemmin tulleiden selkä- niska- ja olkapääonnettomuuksien takia.

Tiedot
------

* Pituus: 175 senttiä
* Paino: 92 kiloa
* Asuu: Melbourne, Florida
* Debyytti: Vuosi 2002

Liikkeet
--------

* **Cross Armbar**
* Paydirt (Dragon Sleeper)
* Double Knee Gutbuster
* Trailerhitch (Figure Four Leglock)
* Diving Legdrop
* Wristlock

Palkinnot
---------

* 42/500 sijalla Vuoden Painija 2002-listalla

Mestaruudet
-----------

* 1-kertainen Cruiserweight-mestari
Michael O’Hanrahan
**Michael O’'Hanrahan** (17. huhtikuuta 1877 Newrose – 4. toukokuuta 1916 Dublin) oli irlantilainen nationalisti, joka oli keskeisessä asemassa Irlannin vuoden 1916 pääsiäiskapinassa.

O’Hanrahan oli kapinan aikana Dublinin kolmannen pataljoonan apulaiskomentaja Thomas MacDonaghin alaisuudessa. Pataljoona oli sijoitettu Jacob’sin keksitehtaalle, eikä juuri osallistunut taisteluihin pääsiäisviikon aikana, sillä brittiarmeija kiersi sen asemat. Kapinan kukistamisen jälkeen O’Hanrahan teloitettiin ampumalla 4. toukokuuta 1916.

Lähteet
-------

1. 1 2  Michael O’Hanrahan *The 1916 Rising: personalities and perspectives*. National Library of Ireland.  Arkistoitu 27.9.2011. Viitattu 7.7.2015. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat

 |
|  |
| Henkilöt | 
* Irlanti

 |
|  |
| Muut | 
* IdRef

 |

 |
*Tämä artikkeli kertoo televisiotuottajasta ja -ohjaajasta. Samannimisestä koripalloilijasta kertoo artikkeli Norman Powell (koripalloilija).*

**Norman Scott Powell** (alkuperäisenä sukunimenä **Barnes**; 2. marraskuuta 1934 Los Angeles, Kalifornia – 16. kesäkuuta 2021 Los Angeles) oli yhdysvaltalainen toimitusjohtaja, tuottaja, vastaava tuottaja ja ohjaaja televisioalalla. Hänellä oli vakinainen virka televisioverkon CBS:n toimitusjohtajana 13 vuoden ajan, ja myöhemmin hän toimi CBS Entertainment Productionsin vanhempana varapuheenjohtajana.

Elämä ja ura
------------

### Varhainen elämä

Norman Scott Barnes syntyi Hollywoodissa Los Angelesissa 2. marraskuuta 1934. Hänen isänsä oli kahdeksan kertaa Oscar-ehdokkaana ollut elokuvaaja George Barnes ja äitinsä näyttelijä Joan Blondell. Hänellä oli yksi sisar, Ellen. Hänen vanhempansa erosivat vuonna 1936, ja hänet adoptoi hänen äitinsä toinen aviopuoliso Dick Powell vuonna 1938. Kun Norman valmistui New Jerseyssä sijaitsevasta Lawrenceville Schoolista ja sittemmin Cornellin yliopistosta, hän aloitti uransa televisioalalla 1950-luvun lopulla.

### Ura

Powell työskenteli televisioalalla lähinnä johtotehtävissä ja lisäksi valvoi, loi, tuotti sekä ohjasi lukuisia televisiosarjoja ja -elokuvia 1950-luvun lopulta alkaen aina kuolemaansa vuoteen 2021 saakka. Hän työskenteli uransa aikana muun muassa televisiosarjojen *Gunsmoke*, *The Big Valley*, *24* ja *Kasvottomat sotilaat* parissa.

Vuosien aikana Powell palkittiin useilla Telly-palkinnoilla. Hän oli tuottajana ehdolla kahden Primetime Emmyn saajaksi vuosina 1978 ja 2003. Ensimmäinen ehdokkuus tuli minisarjasta *Washington: Behind Closed Doors* ja toinen sarjasta *24*.

### Yksityiselämä ja kuolema

Powellin ensimmäinen avioliitto Ann Traubin kanssa päättyi eroon. Hänen toinen vaimonsa oli Ellen Levine, jonka kanssa hän oli naimisissa kuolemaansa asti. Hänellä oli neljä lasta, kaksi tytärtä ja kaksi poikaa, joista toinen syntyi toisesta avioliitosta.

Powell kuoli akuuttiin hengitysvajaukseen 86-vuotiaana 16. kesäkuuta 2021. Hänet haudattiin juutalaiselle Mount Sinain hautausmaalle Simi Valleyyn Kaliforniaan.

Lähteet
-------

1. 1 2 3 4 5  Barnes, Mike: Norman S. Powell, Emmy-Nominated Producer and Veteran CBS Exec, Dies at 86 *The Hollywood Reporter*.  21.6.2021. The Hollywood Reporter, LLC. Viitattu 8.4.2023. (englanniksi)
2. ↑  Shanfeld, Ethan: Norman S. Powell, Producer of ‘Brothers at War,’ Dies at 86 *Variety*.  22.6.2021. Variety Media, LLC. Viitattu 8.4.2023. (englanniksi)
3. 1 2 3 4  Grobar, Matt: Norman S. Powell Dies: Longtime CBS Exec Who Produced ’24’, ‘The New Dick Van Dyke Show’ & More Was 86 *Deadline*.  21.6.2021. Penske Media Corporation. Viitattu 8.4.2023. (englanniksi)
4. ↑  Norman S. Powell *Emmys.com*. Academy of Television Arts & Sciences (ATAS). Viitattu 8.4.2023. (englanniksi)
5. ↑  Stephanie Powell Murphy *Legacy.com*.  1.12.2010. Los Angeles Times. Viitattu 8.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Norman Powell** Wikimedia Commonsissa

* Norman Powell Internet Movie Databasessa. (englanniksi)
**Krister Löfroth** on suomalainen valokuvaaja. Löfrothille on myönnetty Suomen Ammattivalokuvaajat ry:n mestari-arvonimi.

Päivätyönsä KuvaSeppälä -yhtiöissä lisäksi Löfroth on toiminut aktiivisesti Suomen Ammattivalokuvaajat ry:ssä, muun muassa puheenjohtajana 2010–2011.. Hän on opetushallituksen kuvallisen ilmaisun tutkintotoimikunnan varapuheenjohtaja.

Finavian kutsusta Löfrothin näyttely *Anti-Gravity Women* on helmikuusta 2014 alkaen ollut esillä Helsinki-Vantaan lentoasemalla. Tällä kuvasarjalla FEP Federation of European Photographers myönsi Löfrothille QEP (Qualified European Photographers) arvonimen. Vuonna 2014 Nikon kutsui Löfrothin lähettilääkseen.

Maaliskuussa 2016 julkaistaan Löfrothin tietokirja *Suomen parhaat henkilökuvat – ideoita ja vinkkejä kuvaamiseen*. Siinä esittäytyvät Löfrothin itsensä lisäksi valokuvaajat Jere Hietala, Harri Hinkka, Mikaela Holmberg, Antti Karppinen, Krista Keltanen, Onni Kinnunen, Vesa Koivunen, Mitja Kortepuro, Lauri Laukkanen, Juha Metso, Sami Reivinen, Nana Simelius, Vesa Tyni ja Ville Wikstedt.

Teoksia
-------

* Löfroth, Krister: *Suomen parhaat henkilökuvat – ideoita ja vinkkejä kuvaamiseen*. Docendo 2016. ISBN 978-952-291-217-6.

Lähteet
-------

1. ↑  Mestariarvo SAV (Arkistoitu – Internet Archive), Suomen ammattivalokuvaajat ry, viitattu 3.1.2015.
2. 1 2 3  Krister Löfroth (Arkistoitu – Internet Archive), Kamera-lehti 2/2014, viitattu 3.1.2015.
3. ↑  Tutkintotoimikunnat, Opetushallitus, viitattu 3.1.2015.
4. ↑  Naiset lentävät Helsinki-Vantaan ilmailunäyttelyssä (Arkistoitu – Internet Archive), viitattu 3.1.2015.
5. ↑  29th QEP session, official results (Arkistoitu – Internet Archive), FEP Federation of European Photographers, viitattu 3.1.2015.
6. ↑  Ambassadors (Arkistoitu – Internet Archive), Nikon Suomi, viitattu 3.1.2015.
7. ↑  Suomen parhaat henkilökuvat – ideoita ja vinkkejä kuvaamiseen (Krister Löfroth), Docendo. Viitattu 18.1.2016.

Aiheesta muualla
----------------

* www.lofroth.fi Löfrothin fi-domain-sivusto
* www.lofroth.eu Löfrothin eu-domain-sivusto
* www.aperdude.com Löfrothin Aperdude-blogi
**Alabastronpolis** (m.kreik. Ἀλάβαστρων πόλις, *Alabastrōn polis*, myös Ἀλαβαστρὰ, *Alabastra*, Αλάβαστρον, *Alabastron*; lat. *Alabastrum*) eli **Hebenu** (egypt. 𓎛𓃀𓈖𓏌𓍢𓊖, *Ḥbnw*, kopt. *Ⲡⲙⲁⲛϩⲁⲃⲓⲛ, Ⲧⲁϩϩⲁⲃⲓⲛ, Ⲧϩⲁⲃⲓⲛ*) oli kaupunki muinaisessa Egyptissä. Se sijaitsi Keski-Egyptissä eli Heptanomiissa ja kuului Hermopoliteen nomokseen.

Maantiede
---------

Alabastronpolis sijaitsi Niilin itärannalla pohjoiseen Antinoopoliista ja Hermopoliista. Se sijoitetaan nykyiseen El-Kom el-Ahmariin noin 10 kilometriä etelään nykyisestä Minyasta. Klaudios Ptolemaios sijoitti kaupungin Heptanomiihin, mutta Plinius vanhempi varsinaiseen Ylä-Egyptiin eli Thebaikseen.

Historia
--------

Hebenu toimi jossakin välissä Antinoiteen (U16) nomoksen pääkaupunkina. Kaupungille mainitaan myös egyptiläisestä nimestä johdettu kreikankielinen nimi *Hipponon* (m.kreik. Ἱππώνων, *Hippōnōn*). Tässä sitä ei kuitenkaan tule sekoittaa toiseen Hippononiin pohjoisempana Ankyropoliteen (U18) nomoksessa.

Muina aikoina kaupunki luettiin osaksi Hermopoliteen (U15) nomosta. Sen lähellä oli alasbasterilouhoksia, joista se sai myöhemmän kreikankielisen nimensä *Alabastronpolis*. Nimi tunnetaan hellenistiseltä kaudelta eli Ptolemaiosten ajalta 200-luvulta eaa. Rooman keisarikaudelle 100-luvun jaa. alkupuolelle saakka. Tämän jälkeen kaupunkiin viitataan useammin nimellä *Alabastrine* aina myöhäisantiikkiin 500-luvulle saakka.

Vanhoissa kartoissa Alabastronpolis on sijoitettu idemmäksi sisämaahan ja Hipponon joen rannalle, ikään kuin ne olisivat olleet erilliset kaupungit.

Rakennukset ja löydökset
------------------------

Kaupungissa oli Horukselle ja Pakhetille omistetut temppelit. Kaupunkiin liittyviä arkeologisia kohteita ovat Kom el-Ahmarin lisäksi myös muun muassa Zawyet el-Amwet, Zawyet el-Maiyitin (Zawiet El-Maietin/Zawyet el-Meitin) ja Zawyet el-Sultan (Zawiyat al-Sultan), joista on löydetty muun muassa hautoja.

Lähteet
-------

1. 1 2 3 4 5 6 7  Alabastron Polis - Hebenou (Kom el-Ahmar) *Trismegistos*. Viitattu 19.10.2020.
2. 1 2 3  Smith, William: "Alabastra", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
3. 1 2 3 4 5  Nomes *Sesh Kemet Egyptian Scribe 𓆎𓅓𓏏𓊖*.  Arkistoitu 16.11.2020. Viitattu 19.10.2020.
4. ↑  Schweitzer, Simon D.: Ḥbn.w *Ancient Egyptian Dictionary*. Viitattu 19.10.2020.
5. 1 2  Alabastronpolis/Alabastrine *Pleiades*. Viitattu 19.10.2020.
6. ↑  Alabastronpolis/Alabastrine (Egypt) 4 el-Kom el-Ahmar/el-Hafin - Αλαβάστρων πόλις *ToposText*. Viitattu 19.10.2020.
7. ↑  Klaudios Ptolemaios: *Geografia* 4.5.59; Plinius vanhempi: *Naturalis historia* 5.9. s. 11, 37.8. s. 32.
8. 1 2  Budge, Ernest Alfred Wallis: *The Gods of the Egyptians*, s. 98. Volume 1. Egypt Series. Studies in egyptian mythology. Courier Corporation, 1969. ISBN 9780486220550.
9. ↑  Hipponon/Phylake Hipponos *Pleiades*. Viitattu 19.10.2020.
10. ↑  Pauw (de.): *Wijsgeerige bespiegelingen over de Egyptenaaren en de Chineesen*, s. 10. Nide 2. Lucas Leemhorst, 1787. Teoksen verkkoversio.
**Krister Brommels** (18. tammikuuta 1919 Bergö – 28. tammikuuta 2020 Helsinki) oli suomenruotsalainen diplomi-insinööri ja yritysjohtaja, joka kehitti suomalaista kemianteollisuutta.

Brommels valmistui diplomi-insinööriksi vuonna 1945. Hän työskenteli Kymmene Oy:ssä tutkimusinsinöörinä ja käyttöpäällikkönä 1946–1966 sekä klooritehtaan isännöitsijänä 1966–1972 ja johtajana 1973–1984. Johtajakaudellaan hän toteutti merkittäviä uudistushankkeita. Vuosina 1979–1985 hän johti englantilais-belgialais-suomalaista yhtiötä Finnish Peroxides.

Brommels hoiti useita luottamustehtäviä muun muassa Kuusankosken kauppalanvaltuustossa ja Kemian keskusliitossa. Hänelle myönnettiin Suomen Leijonan komentajamerkki.

Krister Brommelsin isä oli poliitikko Albert Brommels, veli sosiaalineuvos Jarl Brommels (1921–2007), ja hänen poikansa on professori Mats Brommels (s. 1950).

Lähteet
-------

1. 1 2 3 4  Brommels, Mats – Niinikoski, Eero: Kemianteollisuuden moniosaaja ja kehittäjä. (Muistokirjoitus.) *Helsingin Sanomat*, 27.3.2020, s. B 14. Artikkelin verkkoversio.
2. 1 2  *Vem och Vad 1996*, s. 63. Helsingfors 1996. ISBN 951-50-0800-X
Albert Collins
**Albert Collins** (1. lokakuuta 1932 - 24. marraskuuta 1993) oli yhdysvaltalainen blues-kitaristi ja -laulaja.

Collins syntyi Texasin Leonassa. Hän oli toisen kuuluisan blues-muusikon, Lightnin' Hopkinsin, kaukainen sukulainen. Collins perusti ensimmäisen yhtyeensä vuonna 1952, ja pari vuotta myöhemmin hän sai olla monissa Houstonin klubeissa jo illan pääesiintyjänä. 1950-luvun lopussa Collins valitsi Fender Telecasterin soittimekseen. Myöhemmin hänet on tunnettu lempinimellä "Master of Telecaster". Collins kehitti soittoonsa erittäin persoonallisen soundin, johon kuuluu helposti tunnistettava äänenväri sekä voimakas dynaaminen vaihtelu. Lisäksi Collins käytti omia vireitään (erilaisia mollivirityksiä) sekä capoa (5:llä, 7:llä tai 9:llä nauhalla). Laulajana Collins on tyyliltään myös ilmeikäs, joskin hänen maineensa perustuu enemmän kitaransoittoon.

Vuonna 1960 Collins teki ensimmäiset levytyksensä, joukon singlejä. Kahdeksan vuotta myöhemmin nyt San Franciscoon asettautunut Collins pääsi levyttämään ensimmäisen albuminsa Canned Heat -yhtyeen jäsenten tuella. Vuonna 1978 Collins levytti ehkä tunnetuimman levynsä nimeltä *Ice Pickin'*. Vuoden 1983 kehuttu levy *Don't Lose Your Cool* vie funk-vaikutteiden käytön vielä pidemmälle. 1980-luvulla Collins oli jo saavuttanut suuren maineen blues-muusikkona, ja hän matkusteli yhtyeineen ympäri maailmaa käyden usein Japanissa asti. Hän esiintyi myös Suomessa.

Vuonna 1993 Collinsilla todettiin olevan keuhkosyöpä, ja hän kuoli muutamia kuukausia myöhemmin.

Collins on persoonallisella soundillaan antanut vaikutteita monille blues-artisteille. Näihin kuuluvat ainakin Robert Cray, Debbie Davies, Stevie Ray Vaughan, Jonny Lang, Susan Tedeschi sekä Kenny Wayne Shepherd. Myös Jimi Hendrix mainitsi jo 1960-luvulla eräässä haastattelussa Albert Collinsin olevan hänen mielestään yksi maailman parhaita kitaristeja.

Diskografia
-----------

* *Live '92/'93* – (1995)
* *Cold Snap* – (1986)
* *Showdown* – (1985)
* *Live In Japan* – (1984)
* *Don't Lose Your Cool* – (1983)
* *Frozen Alive* – (1981)
* *Frostbite* – (1980)
* *Ice Pickin'* – (1978)
* *There's Gotta Be a Change* – (1972)
* *Truckin' With Albert Collins* – (1969)
* *Trash Talkin'* – (1968)
* *The Cool Sounds of Albert Collins* – (1964)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Michael Pate** (s. 26. helmikuuta 1920 - 1. syyskuuta 2008), oli australialainen näyttelijä, kirjailija ja ohjaaja. Hänet muistetaan parhaiten Climax!-televisiosarjan jaksosta Casino Royale (1954), jossa hän esitti Clarence Leiteriä.

Nuoruus
-------

Pate palveli Australian armeijassa *1st Australian Army Amenities Entertainment* -yksikössä toisen maailmansodan aikana.

Ura
---

Vuonna 1950 Pate ohjasi ja tuotti näytelmät *Dark of the Moon* sekä *Bonaventure*. Saman vuoden lopulla hän matkusti Yhdysvaltoihin, jossa Universal Studiosin alaisuudessa Bonaventure-näytelmä uudelleenjulkaistiin vuonna 1951 nimellä *Thunder on the Hill*.

1950-luvun hän vietti yhdysvalloissa esiintyen yli 300 televisio-ohjelmassa tai elokuvassa. Tunnetuimpia rooleja oli Clarence Leiterin hahmo Climax!-televisiosarjan jaksossa Casino Royale, joka perustui samannimiseen romaaniin.

Hän palasi Australiaan vuonna 1968 ja ryhtyi televisiotuottajaksi. Seven Networkin alaisuudessa hän voitti kaksi kertaa Logie-palkinnon. 1970 Pate julkaisi kirjan *The Film Actor*. Hän esiintyi Matlock Police-televisiosarjassa vuosien 1971-1975 aikana.

1980-luvun alkupuolella Pate ja hänen poikansa Christopher tuottivat yhdessä näytelmän *Mass Appeal*. Se oli menestys ja sitä esitettiin kauden ajan Sydneyn oopperatalossa.

Uran jälkeen
------------

Pate lopetti näyttelijänuransa vuonna 2001, jonka jälkeen hän toimi ääninäyttelijänä sekä käsikirjoittajana.

Hän kuoli keuhkokuumeeseen vuonna 2008 Gosfordin sairaalassa.

Lähteet
-------

1. ↑  The film actor; acting for motion pictures and television (englanniksi)

Aiheesta muualla
----------------

* Michael Paten muistosivu

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Ramūnas Šiškauskas** (s. 10. syyskuuta 1978 Kaišiadorys, Liettuan SNT, Neuvostoliitto) on liettualainen ammattilaisuransa lopettanut koripalloilija.

Ura
---

Šiškauskas löydettiin pelaamasta juniorivuosinaan B-liigan pelejä. Hänet haluttiin nostaa pelaamaan korkeimmalle tasolle, minkä takia hänet siirrettiin BC Sakalaihin. Kahden vuoden jälkeen hän siirtyi Liettuan toiseen suurseuraan, BC Lietuvos Rytasiin, jossa hän myös voitti Liettuan koripalloliigan mestaruuden kahdesti. Vuonna 2004 Šiškauskas siirtyi Benetton Trevisoon, jossa hän voitti Italian-mestaruuden.

Kaudeksi 2006–2007 Šiškauskas siirtyi Panathinaikosiin. Kreikassa ollessaan hän voitti Kreikan-mestaruuden, Kreikan cupin sekä Euroliigan mestaruuden. Panathinaikosista Šiškauskas siirtyi TsSKA Moskovaan kahden vuoden sopimuksella vuonna 2007. Seuran paidassa hän voitti muun muassa Venäjän ja Euroliigan mestaruudet.

Kauden 2008–2009 jälkeen Šiškauskas teki TsSKA:n kanssa kahden vuoden jatkosopimuksen kevääseen 2011 saakka. Hän lopetti ammattilaisuransa vuonna 2012.

Maajoukkue
----------

Šiškauskas pelasi Liettuan koripallomaajoukkueessa ja voitti pronssia Sydneyn olympialaisissa 2000. Kultaa hän voitti EM-kisoissa 2003. Viimeinen mitali oli EM-kisojen 2007 pronssimitali. Vuonna 2008 Šiškauskas päätti vetäytyä maajoukkueesta.

Lähteet
-------

1. ↑   (Arkistoitu – Internet Archive)
2. ↑  Siskauskas extends stay with CSKA through 2011  15.5.2009. Euroliiga. Viitattu 16.5.2009. (englanniksi)
3. ↑  Euroleague classic Ramunas Siskauskas retires from basketball  21.5.2012. Euroliiga. Viitattu 12.3.2014. (englanniksi)
4. ↑

Aiheesta muualla
----------------

* Euroliigan pelaajaprofiili (englanniksi)

Liettuan joukkue – Kesäolympialaiset 2000
4 Jasikevičius |
5 Marčiulionis |
6 Timinskas |
7 Štombergas |
8 Šiškauskas |
9 Giedraitis |
10 Adomaitis |
11 Žukauskas |
12 Masiulis |
13 Maskoliūnas |
14 Einikis |
15 Songaila |
Valmentaja Kazlauskas

Liettuan joukkue – Koripallon EM-kilpailut 2003
4 Gustas |
5 M. Žukauskas |
6 Macijauskas |
7 Štombergas |
8 Šiškauskas |
9 Songaila |
10 Slanina |
11 E. Žukauskas |
12 Lavrinovič |
13 Jasikevičius |
14 Šalenga |
15 Praškevičius |
Valmentaja Sireika

Liettuan joukkue – Koripallon EM-kilpailut 2007
4 Kaukėnas |
5 Gustas |
6 Mačiulis |
7 D. Lavrinovič |
8 Šiškauskas |
9 Songaila |
10 Jasaitis |
11 Kleiza |
12 K. Lavrinovič |
13 Jasikevičius |
14 Jankūnas |
15 Javtokas |
Valmentaja Butautas



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
*Tämä artikkeli käsittelee Tuscaloosassa sijaitsevaa yliopistoa. Saatoit tarkoittaa myös Alabaman yliopistoa Huntsvillessa*

**Alabaman yliopisto** (*University of Alabama*) on Tuscaloosassa, Alabaman osavaltiossa sijaitseva julkinen yliopisto. Se perustettiin vuonna 1831. Yliopistossa opiskelee runsas 36 000 opiskelijaa.

Englanninkielisen Forbes-lehden amerikkalaisten korkeakoulujen vertailussa Alabaman yliopisto sijoittui sijaluvulle 253. Yliopisto ei yltänyt maailman 500 huippuyliopiston Shanghai-vertailuun vuonna 2014.

Alabama Crimson Tiden logo
NCAA:n alaisessa yliopistourheilussa yliopistoa edustavat Alabama Crimson Tiden nimellä kulkevat joukkueet. 2000-luvulla yliopistolla on ollut vahva edustus etenkin amerikkalaisessa jalkapallossa.

Lähteet
-------

1. 1 2  University of Alabama forbes.com
2. ↑  Academic Ranking of World Universities 2014 (Arkistoitu – Internet Archive) shanghairanking.com

Aiheesta muualla
----------------

* Kuvia tai muita tiedostoja aiheesta **Alabaman yliopisto** Wikimedia Commonsissa
**Rana el Kaliouby** (arab. رنا القليوبي‎, *Ranā al-Qalyūbī*; s. 1978) on egyptiläis-amerikkalainen ilmeiden tunnistamistutkimuksen alalla toimiva tietojenkäsittelytieteilijä ja exitin tehnyt startup-yrittäjä, Harvard Business Schoolin executive fellow.

El Kalioubyn tutkimus on irtautunut tutkimusperinteestä, jossa käsitellään näyttelijöiden koetilanteessa tuottamia liioiteltuja ilmeitä. Hän on sen sijaan keskittynyt pieniin ilmeiden vivahteisiin todellisissa tilanteissa. Hän on yhdessä Rosalind Picardin kanssa perustanut Affectiva-yrityksen, jonka toimitusjohtajana hän toimii. Rana el Kaliouby kasvoi Kairossa ja opiskeli Cambridgen yliopistossa suorittaen tohtorintutkinnon. Työskennellessään MIT:n Media Labissa tutkijana, hän edisti tunteiden tunnistamistekniikan käyttöä useilla aloilla, kuten mielenterveyden ja autimisn tutkimuksessa. Affectiva myytiin 2021 Smart Eye -yritykselle.

Lähteet
-------

* Weintraub, Karen: Rana el Kaliouby, 34 Teaching devices to tell a frown from a smile *MIT Technology Review: 35 innovators under 35*.  2012. MIT.  Arkistoitu 24.7.2014. Viitattu 12.3.2022.
* About Rana el Kaliouby *ranaelkaliouby.com*. Viitattu 12.3.2022.

### Viitteet

1. ↑  Weintraub, Karen: Rana el Kaliouby, 34 Teaching devices to tell a frown from a smile *MIT Technology Review: 35 innovators under 35*.  2012. MIT.  Arkistoitu 24.7.2014. Viitattu 12.3.2022.
2. 1 2  About Rana el Kaliouby *ranaelkaliouby.com*. Viitattu 12.3.2022.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Tieteilijät | 
* DBLP

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: